system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Henri H. Stahl.
assistant
Pentru stenograful și scriitorul român, a se vedea Henri Stahl (1877 - 1942)

Henri H. Stahl (n. 1901, București – d. 9 septembrie 1991), al cărui nume apare uneori și în variantele Henry H. Stahl sau H.H. Stahl, a fost un antropolog cultural, etnograf, istoric social, memorialist, sociolog rural român, reprezentant de frunte al Școlii monografice, autor prestigios în domeniile sociologiei rurale, antropologiei culturale, istoriei sociale, teoriei etnografice și memorialisticii. Adept al cercetărilor empirice, fundamentate teoretic și metodologic, al înțelegerii procesuale și raționale, a culturii și societății.

Provine dintr-o familie cu strămoși veniți din Alsacia și din Elveția francofonă, a fost fiul lui Henri Stahl (1877-1942; inițiatorul stenografiei), fiind fratele mai mic al lui Șerban Voinea, activist al Partidului Social Democrat, și al scriitoarei Henriette Yvonne Stahl. A fost căsătorit cu o cunoscută pictoriță, Margareta Stahl.

Viața profesională 
După ce și-a luat doctoratul, a devenit interesat de lucrările lui Dimitrie Gusti, devenind unul din cei mai proeminenți colaboratori ai acestuia. Se alătură echipei catedrei de Sociologie, Etică și Politică a Facultății de Litere și Filozofie din București al cărei titular era Dimitrie Gusti. În prima etapă i-a asistat pe Dimitrie Gusti și pe Gheorghe Vlădescu-Răcoasa în realizarea unei vaste acțiuni interdisciplinare de scriere a monografiilor satelor din România. În anul 1936, Dimitrie Gusti, Henri H. Stahl și Victor Ion Popa au înființat Muzeul Satului din București.

Ca membru al societății Criterion s-a făcut cunoscut prin poziția sa marxistă, în 1932 intrând în polemică cu Lucrețiu Pătrășcanu, care susținea o poziție leninistă.

În anul 1934, împreună cu Alexandru Cristian Tell, Mircea Eliade, Mircea Vulcănescu și Petru Comarnescu a înființat revista Criterion, despre care afirma că nu are nici o legătură cu Societatea Criterion, al cărei membru fusese.

A scris în ziarul naționalist Dreapta dar, după ce acesta l-a atacat pe Nicolae Iorga, l-a părăsit, invocând un conflict de opinii politice. În anul 1938, contrar spiritului generației sale, s-a declarat antifascist.

După al Doilea Război Mondial și instaurarea regimului comunist, Stahl a fost implicat în proiecte ce aveau intenția să reînvie sociologia. A reușit abia după 1960, când a început să lucreze împreună cu echipa lui Miron Constantinescu la Bibliotheca Historica Romaniae, inițiată de Academia Română.

Din anul 1974 a devenit membru corespondent al Academiei Române, iar în anul 1990 a fost ales membru titular al Academiei Române.

Opera 

  1934 - Tehnica monografiei sociologice 
  1939 - Nerej, un village d'une region archaique, 3 volume 
  1946 - Sociologia satului devălmaș românesc 
  1950 - 1965 - Contribuții la studiul satelor devălmașe românești, 3 volume 
  1966 - Les anciennes communautes villageoises roumaines; asservissement et penetration capitaliste
  1966 - Sociologia "concretă" și istorie, in Teorie și metodă în științele sociale, Vol. VII: Filozofia istoriei. Studii, Editura Politică, București
  1975 - Teoria și practica investigărilor sociale, 2 volume 
  1979 - Traditional Romanian village communities: The transition  from the Communal to the Capitalist mode of production in the Danube Region (Cambridge University Press) 
  1980 - Teorii și ipoteze privind sociologia orânduirii tributale 
  1981 - Amintiri și gânduri din vechea școală a monografiilor sociologice 
  1983 - Eseuri critice. Despre cultura populară românească 
  1986 - Dimitrie Gusti. Studii critice 
  1992 - Probleme confuze în istoria socială a României  (postum)
  2000 - Monografia ca utopie. Interviuri cu Henri H. Stahl – postum, coautor Zoltan Rostas

Distincții
În iunie 1969 i s-a conferit titlul de Profesor universitar emerit al Republicii Socialiste România, „în semn de prețuire a personalului didactic pentru activitatea meritorie în domeniul instruirii și educării elevilor și studenților și a contribuției aduse la dezvoltarea învățămîntului și culturii din patria noastră”.

Note

Legături externe 
 Membrii Academiei Române din 1866 până în prezent – S
 Henri H. Stahl, „Gânditori și curente de istorie socială românească” pe situl Universității București

Vezi și 
 Metoda monografică 
 Școala Gusti

Nașteri în 1901
Decese în 1991
Decese pe 9 septembrie
Membri titulari ai Academiei Române
Antropologi români
Etnografi români
Istorici sociali români
Juriști români
Memorialiști români
Muzeul Național al Satului „Dimitrie Gusti”
Români de origine elvețiană
Români de origine franceză
Sociologi români